PMIndiaData/PMIndiaSum huggingface dataset:
প্রধানমন্ত্রী পিএসএলভি সি৫৩-র মাধ্যমে মহাকাশে ভারতীয় স্টার্টআপ সংস্থার দুটি পেলোডের সফল উৎক্ষেপনে ইন-স্পেস ও ইসরো’কে অভিনন্দন জানিয়েছেন

নয়াদিল্লী, ০১ জুলাই, ২০২২ প্রধানমন্ত্রী শ্রী নরেন্দ্র মোদী পিএসএলভি সি৫৩-র মাধ্যমে মহাকাশে দুটি ভারতীয় স্টার্টআপ সংস্থার পেলোড সফলভাবে উৎক্ষেপন করায় ইন-স্পেস এবং ইসরোকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “মহাকাশে ভারতীয় স্টার্টআপ সংস্থার দুটি পেলোড উৎক্ষেপনের মাধ্যমে পিএসএলভি সি৫৩ মিশন একটি নতুন মাইলফলক অর্জন করেছে। তাদের এই সাফল্যের জন্য আমি @
প্রধানমন্ত্রী সকাশে সেসেল্‌শ-এর সংসদীয় প্রতিনিধিদল

সেসেল্‌শ-এর১২ সদস্যের এক সংসদীয় প্রতিনিধিদল আজ এখানে সাক্ষাৎ করে প্রধানমন্ত্রী শ্রীনরেন্দ্র মোদীর সঙ্গে। ঐ দেশের সংসদের অধ্যক্ষ মিঃ প্যাট্রিক পিলয়-এর নেতৃত্বে আগতপ্রতিনিধিদলের মধ্যে ছিলেন সেখানকার সরকারি কর্মপ্রচেষ্টা সম্পর্কিতঅন্যতম প্রধানমিঃচার্লস দ্য কম্যারমন্ড। দু’দেশেরমধ্যে সংসদীয় বিনিময় কর্মসূচি প্রসারের বিষয়টিকে স্বাগত জানান প্রধানমন্ত্রী। ভারতমহাসাগর অঞ্চল সহ বিভিন্ন ক্ষেত্রে ভারত ও সেসেল্‌শ-এর মধ্যে যে সক্রিয় ও বলিষ্ঠঅংশীদারিত্বের সম্পর্ক গড়ে উঠেছে তারও বিশেষ প্রশংসা করেন তিনি। ২০১৫-র মার্চ মাসেতাঁর সফল সেসেল্‌শ সফরের কথাও প্রসঙ্গত স্মরণ করেন প্রধানমন্ত্রী। তিনি বলেন, তাঁরসেই সফর দু’দেশের সহযোগিতার সম্পর্ককে আরও নিবিড় করে তুলেছে। দ্বিপাক্ষিকসহযোগিতা বৃদ্ধি এবং দু’দেশের জনসাধারণের মধ্যে বিনিময় কর্মসূচি প্রসারের সম্ভাবনাসম্পর্কে প্রতিনিধিদলের সঙ্গে মতবিনিময় করেন প্রধানমন্ত্রী। প্রসঙ্গতউল্লেখ্য, লোকসভার অধ্যক্ষের আমন্ত্রণে ভারতে এক সরকারি সফরে এসেছে সেসেল্‌শ-এরসংসদীয় প্রতিনিধিদল। /
প্রধানমন্ত্রী আজ আরবিআইয়ের ঘোষিত ব্যবস্থার প্রশংসা করেছেন; তিনি বলেছেন এতে টাকার যোগান বাড়বে এবং ঋণ দেওয়া সহজ হবে

প্রধানমন্ত্রী শ্রী নরেন্দ্র মোদী আজ আরবিআইয়ের ঘোষণার প্রশংসা করে বলেছেন যে ,এই পদক্ষেপের ফলে নগদ টাকার যোগান বাড়বে এবং ঋণ দেওয়া আরও সহজ হবে । এক ট্যুইট বার্তায় প্রধানমন্ত্রী বলেছেন, “আরবিআইয়ের আজকের ঘোষণাগুলি নগদ টাকার যোগান বাড়িয়ে তুলবে এবং ঋণ দেবার বিষয়টি আরও উন্নত করবে। এই পদক্ষেপ আমাদের ক্ষুদ্র ব্যবসায়ী, অতিক্ষুদ্র ক্ষুদ্র মাঝারি শিল্প উদ্যোগ (এমএসএমই), কৃষক এবং দরিদ্রদের সহায়তা করবে। এই ঘোষণার ফলে রাজ্যগুলির বিভিন্ন কর্মকাণ্ডের জন্য প্রদেয় অগ্রিম (ডাব্লুএমএ) অর্থের সীমা বাড়বে”।
বিচারকদেরজন্য পরিকাঠামো উন্নয়নের কেন্দ্রীয় সহায়তাপ্রাপ্ত প্রকল্পটি অব্যাহত রাখারসিদ্ধান্ত অনুমোদন করেছে কেন্দ্রীয় মন্ত্রিসভা

প্রধানমন্ত্রীশ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে বিচারকদের জন্যপরিকাঠামো উন্নয়নের কেন্দ্রীয় সহায়তাপ্রাপ্ত প্রকল্পগুলি, দ্বাদশ পঞ্চবার্ষিকীযোজনার সময়কালের পরেও অর্থাৎ, ১.৪.২০১৭ থেকে ৩১.৩.২০২০ পর্যন্ত রূপায়ণ অব্যাহতরাখার সিদ্ধান্ত অনুমোদন করেছে। বিচার প্রদান ও আইনগত সংস্কার বিষয়ে জাতীয় মিশনেরমাধ্যমে মিশন-এর ধাঁচে এই প্রকল্পটি রূপায়ণ করা হবে। এর জন্য ৩৩২০ কোটি টাকাআনুমানিক বরাদ্দ ধরা হয়েছে। মন্ত্রিসভা বিচারবিভাগের সঙ্গে অনলাইন নজরদারিব্যবস্থা গড়ে তোলারও এক সিদ্ধান্ত অনুমোদন করেছে। এর ফলে, আদালতের হলঘর এবংনির্মীয়মান আবাসস্থল গড়ে তোলার কাজের অগ্রগতি বিষয়ে তথ্য সংগ্রহ করার সুবিধা হবে।এছাড়া, ভবিষ্যতে সারা দেশ জুড়ে এই ধরনের প্রকল্প রূপায়ণ বিষয়েও তথ্য এর মাধ্যমেসংগ্রহ করা সম্ভব হবে। প্রকল্পের সুবিধা : এই প্রকল্প রূপায়ণের ফলে সারা দেশের বিভিন্নহাইকোর্টের বিচারপতি/জেলা এবং নিম্ন আদালতের বিচারকদের জন্য উপযুক্ত সংখ্যায়আদালতের হলঘর এবং বাসস্থানের ব্যবস্থা করা সম্ভব হবে। জেলা ছাড়াও, মহকুমা, তালুক,তহশিল, গ্রাম পঞ্চায়েত এবং গ্রাম পর্যায় পর্যন্ত এই সুবিধা পাওয়া যাবে। এর ফলে,সারা দেশে বিচারকদের কাজকর্মের উন্নয়ন সম্ভব হবে এবং প্রত্যেক নাগরিকের জন্যসুবিচারের ব্যবস্থা গড়ে তোলা যাবে। আর্থিক সহায়তা : রাজ্য সরকারগুলি এবং কেন্দ্রশাসিত অঞ্চলেরপ্রশাসনকে আদালতের হলঘর এবং নিম্ন আদালতগুলির বিচারকদের জন্য বাসস্থানের ব্যবস্থাসংক্রান্ত পরিকাঠামো উন্নয়নের কেন্দ্রীয় সহায়তাপ্রাপ্ত কর্মসূচিতে কেন্দ্রীয় সরকারআর্থিক সহায়তা দিয়ে থাকে। এই কর্মসূচিতে উত্তর-পূর্ব এবং হিমালয় সংলগ্ন রাজ্যগুলিবাদে অন্যান্য রাজ্যের জন্য কেন্দ্র ও রাজ্যের মধ্যে ৬০ : ৪০ অনুপাতে ব্যয় ভাগাভাগি করা হবে। উত্তর-পূর্বএবং হিমালয় সংলগ্ন রাজ্যগুলির জন্য এই অনুপাত হবে ৯০ : ১০ এবং কেন্দ্রশাসিত অঞ্চলের জন্যকেন্দ্রীয় সরকার ১০০ শতাংশ ব্যয় বহন করবে। এই প্রকল্প রূপায়ণের ফলে সারা দেশেরজেলা এবং নিম্ন আদালতগুলিতে বিচারকদের জন্য ৩০০০ আদালত হল এবং ১,৮০০ বাসস্থাননির্মাণের কাজটি সম্পূর্ণ করা সম্ভব হবে। প্রকল্পের ওপর নজরদারি : বিচার বিভাগের পক্ষ থেকে অনলাইনে প্রকল্পের ওপরনজরদারি, কাজের অগ্রগতি এবং দেখভাল সংক্রান্ত তথ্য সংগ্রহ করার জন্য একটি ব্যবস্থাগড়ে তোলা হবে। নজরদারি সংক্রান্ত কমিটি বিভিন্ন রাজ্যের মুখ্যসচিব এবং পূর্তবিভাগের আধিকারিকদের সঙ্গে দ্রুত কর্মসম্পাদন এবং যথাযথভাবে নির্মাণের কাজ করারজন্য নিয়মিত বৈঠক করবে। এছাড়া, কেন্দ্রীয় সরকারের দেওয়া অর্থ রাজ্য সরকারগুলি যাতেপূর্ত বিভাগকে অবিলম্বে প্রদান করে, সে বিষয়েও নজরদারি চালানো হবে। পটভূমিকা : ১৯৯৩-৯৪ বর্ষ থেকে বিচারকদের জন্য পরিকাঠামোগতসুবিধা গড়ে তোলার কেন্দ্রীয় সহায়তাপ্রাপ্ত এই প্রকল্পটি রূপায়ণ করা হচ্ছে। এর জন্যকেন্দ্রীয় সরকার, রাজ্য সরকারগুলিকে আরও বেশি করে সহায়সম্পদ দিয়ে সাহায্য করবে।জেলা এবং নিম্ন আদালতগুলির বিচারবিভাগীয় আধিকারিক এবং বিচারকদের জন্য আদালত, হলঘরএবং বাসস্থানের ব্যবস্থা করার লক্ষ্যে পরিচালিত প্রকল্পের আওতায় রাজ্য সরকার এবংকেন্দ্রশাসিত অঞ্চলগুলির প্রশাসনকে কেন্দ্রীয় সহায়তা দেওয়া হয়ে থাকে। /
সেনাদিবসে ভারতীয় সেনা বাহিনীকে সম্মান ও অভিবাদন জানালেন প্রধানমন্ত্রী শ্রী নরেন্দ্রমোদী

ভারতীয় সেনাবাহিনীর শৌর্য, সাহসিকতা এবং অমূল্য সেবার আদর্শকে অভিবাদ জানিয়েছেন প্রধানমন্ত্রীশ্রী নরেন্দ্র মোদী। সেনা দিবস উপলক্ষে এক বার্তায় তিনি বলেছেন : “ সেনা দিবসউপলক্ষে সেনা বাহিনীর সমস্ত কর্মী, প্রবীণ ও প্রাক্তন সেনাকর্মী এবং তাঁদের পরিবারবর্গকেঅভিনন্দন জানাই। ভারতীয় সেনা বাহিনীর শৌর্য এবং অতুলনীয় সেবার আদর্শকে আমি সম্মানজানাই। জাতিরসার্বভৌমত্ব রক্ষা থেকে প্রাকৃতিক বিপর্যয়ে নাগরিকদের পাশে দাঁড়ানো সমস্ত রকমকাজেই ভারতীয় সেনা বাহিনী রয়েছে পুরোভাগে। ভারতীয় সেনাবাহিনীর জীবনোৎসর্গের কথা আমরা গর্বের সঙ্গেই স্মরণ করি। ১২৫ কোটি ভারতবাসী যাতেশান্তির মধ্যে বাস করতে পারেন, তা নিশ্চিত করতে নিজেদের জীবন বিপন্ন করতেওসেনাকর্মীরা দ্বিধা করেন না।
অনূর্দ্ধ-১৯ বিশ্বকাপ জয়ী তরুণ ক্রিকেটারদের অভিনন্দনপ্রধানমন্ত্রীর

অনূর্দ্ধ-১৯ বিশ্বকাপ জয়ী টিম ইন্ডিয়ার তরুণ ক্রিকেটারদের অভিনন্দিত করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “দেশের তরুণ ক্রিকেটারদের দারুণ সাফল্যে আমি বিশেষভাবে অভিভূত। অনূর্দ্ধ-১৯বিশ্বকাপ জয়ের জন্য তাঁদের অভিনন্দন জানাই। তাঁদের এই বিজয় প্রত্যেক ভারতীয়কেইবিশেষভাবে গর্বিত করে তুলেছে”।
ধরিত্রী দিবসে এই পৃথিবী’কে আরো সুন্দর করে তোলার ওপর জোর দিলেন প্রধানমন্ত্রী

ধরিত্রী দিবসে, ভবিষ্যৎ প্রজন্মের জন্য পৃথিবী’কে আরো সুন্দর করে তোলার দায়বদ্ধতা পুনরায় গ্রহণের আহ্বান জানালেন প্রধানমন্ত্রী। সকলে একসঙ্গে কাজ করে আবহাওয়া পরিবর্তনের আশঙ্কা লাঘব করার মাধ্যমে ধরিত্রী মাতা’কে শ্রদ্ধা নিবেদনের কথাও তিনি বলেন। প্রকৃতি ও মানুষের মধ্যে নিবিড় সম্পর্ক স্থাপন ও ধারাবাহিক উন্নয়নের কাজে যেসব ব্যক্তি ও প্রতিষ্ঠান যুক্ত আছেন, এই উপলক্ষে প্রধানমন্ত্রী তাঁদের সাধুবাদ জানান।
কন্যাসন্তানদের ক্ষমতা, দক্ষতা ও সাফল্যকে সম্মান জানালেন প্রধানমন্ত্রী

দেশের কন্যাসন্তানদের ক্ষমতা, দক্ষতা এবং সাফল্যকে সম্মান জানালেন প্রধানমন্ত্রী শ্রী নরেন্দ্র মোদী। জাতীয় কন্যাসন্তান দিবস উপলক্ষে এক বার্তায় তিনি বলেছেন, “জাতীয় কন্যাসন্তান দিবসে কন্যাসন্তানদের ক্ষমতা, দক্ষতা ও সাফল্যকে আমি সম্মান জানাই। কন্যাসন্তানরা জীবনে উজ্জ্বলতার স্বাক্ষর রাখলে দেশের অগ্রগতিও অপ্রতিহত থাকবে। ‘বেটি বাঁচাও, বেটি পড়াও’ এই মন্ত্রশক্তিটিকে আমাদের আরও উজ্জীবিত করা দরকার। আমাদের উচিৎ, কন্যাসন্তানদের জন্য বৈষম্যমুক্ত সুযোগ-সুবিধার অনুকূল এক পরিবেশ গড়ে তোলা”।
‘এক পদ এক পেনশন’ নীতি রূপায়ণে কর্মপরবর্তী অনুমোদন দিল কেন্দ্রীয় মন্ত্রিসভা

‘এক পদ এক পেনশন’ নীতি রূপায়ণের বিষয়টি কর্মপরবর্তী অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এই অনুমোদনদানের সিদ্ধান্ত গ্রহণ করা হয়। ১ জুলাই, ২০১৪ থেকে এই নীতি কার্যকর হবে। ১ জুলাই, ২০১৪-র আগে যাঁরা একই পদ থেকে অথবা সমান কার্যকালের মেয়াদ শেষে চাকরি থেকে অবসর গ্রহণ করেছেন, তাঁদের পেনশন আবার নতুন করে স্থির করা হবে। পারিবারিক পেনশনভোগীদের ক্ষেত্রেও এই নীতি কার্যকর হবে। প্রাপ্য বকেয়া অর্থ মিটিয়ে দেওয়া হবে চারটি কিস্তিতে। প্রতি ছ’মাস অন্তর বকেয়া অর্থের কিস্তি প্রদান করা হবে। তবে, যাঁরা পারিবারিক পেনশনের আওতায় রয়েছেন, তাঁদের প্রাপ্য বকেয়া মিটিয়ে দেওয়া হবে এক কিস্তিতেই। পরবর্তীকালে প্রতি পাঁচ বছর অন্তর পেনশনের পরিমাণ নতুন করে স্থির করা হবে। ‘এক পদ এক পেনশন’ নীতি চালু হওয়ার ফলে প্রতিরক্ষা বাহিনীর পেনশনার এবং পারিবারিক পেনশনাররা বর্ধিত হারে পেনশনের সুযোগ লাভ করবেন।
ডঃ বাবাসাহেব আম্বেদকরের মহাপরিনির্বাণ দিবসে প্রধানমন্ত্রীর শ্রদ্ধাজ্ঞাপন

প্রধানমন্ত্রী শ্রী নরেন্দ্র মোদী ভারতরত্ন ডঃ বাবাসাহেব আম্বেদকরের মহাপরিনির্বাণ দিবসে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেন, “পূজনীয় বাবাসাহেব সামাজিক ন্যায়ের জন্য নিজের জীবন সমর্পিত করেছিলেন। মহাপরিনির্বাণ দিবসে তাঁকে কোটি কোটি প্রণাম। তিনি সংবিধান রচনার মাধ্যমে দেশের জন্য অনন্য এক অবদান রেখেছেন, যা আমাদের গণতন্ত্রের মূল ভিত্তি। কৃতজ্ঞ দেশ সর্বদাই তাঁর প্রতি ঋণী থাকবে”। ……
রেল সুরক্ষা নিয়ে ভারত ও জাপানের মধ্যে সহযোগিতার অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদির পৌরহিত্যেকেন্দ্রীয় মন্ত্রিসভা রেল সুরক্ষা নিয়ে ভারত ও জাপানের মধ্যে সহযোগিতা স্মারকে(এম.ও.সি.) স্বাক্ষরের জন্য এক্স-পোস্ট ফ্যাক্টো অনুমোদন দিল| ইতোমধ্যেই এ বছরফেব্রুয়ারি মাসে এই এম.ও.সি. স্বাক্ষরিত হয়ে গেছে| এই এম.ও.সি.-তে স্বাক্ষর করার মধ্য দিয়ে নিম্নলিখিতবিষয়গুলিতে সহযোগিতার ক্ষেত্র প্রসারিত হবে: ১. রেল লাইনের সুরক্ষা (যেমন রেল ওয়েল্ডিং, রেল পরিদর্শন, ট্র্যাক সার্কিটইত্যাদি)| ২. রেল লাইনের সুরক্ষার জন্য অত্যাধুনিক প্রযুক্তি (স্বয়ংক্রিয় পরিদর্শনপ্রযুক্তি ইত্যাদি)| ৩. রেলের কামরা ও ইঞ্জিনের সরুক্ষা (যেমন রক্ষণাবেক্ষণ ইত্যাদি)| ৪. দুর্ঘটনার কারণ বিশ্লেষণের ওপর নির্ভর করে বড় বড় রেল দুর্ঘটনাপ্রতিরোধের বিবেচনা সহ এম.ও.সি.-এর আওতাধীন সুযোগের মধ্যে রয়েছে অন্যান্যসংশ্লিষ্ট রেলওয়ে সুরক্ষার বিষয় যা দুই পক্ষ যৌথভাবে নির্ধারিত করেছে| রেলওয়ের ক্ষেত্রে অত্যাধুনিক উন্নয়ন ও জ্ঞান নিয়ে আলোচনা ও আদান প্রদানেরক্ষেত্রে এই এম.ও.সি. ভারতীয় রেলওয়ের সামনে একটি মঞ্চ প্রদান করবে| এম.ও.সি.-এরঅধীনে সহযোগিতায় নিম্নলিখিত বিষয় অন্তর্ভুক্ত রয়েছে: ক. বিশেষজ্ঞদের পাঠানো খ. প্রধান কর্মীদের জাপানে প্রশিক্ষণ গ. তথ্য ও সেরা অনুশীলনের আদান প্রদান ঘ. দু’ দেশের জাতীয় আইন এবং বিধির ওপর নির্ভর করে যেখানে যথোপযুক্ত ওসম্ভাব্য সেখানে ভারত সরকারের রেল মন্ত্রকের ‘গবেষণা নকশা ও প্রামাণ্য সংস্থার’(আর.ডি.এস.ও.) জন্য জাপানের জাতীয় ট্রাফিক সুরক্ষা এবং পরিবেশগত গবেষণাগারের অবদানসহ অন্যান্য প্রতিষ্ঠান, সংস্থা এবং মন্ত্রকের অংশগ্রহণের সুবিধা| .
কেরলের বন্যা পরিস্থিতি নিয়ে ঐ রাজ্যের মুখ্যমন্ত্রীর সঙ্গে আলাপ-আলোচনা করলেন প্রধানমন্ত্রী

কেরলের বন্যা পরিস্থিতি নিয়ে ঐ রাজ্যের মুখ্যমন্ত্রী শ্রী পিনারাই বিজয়নের সঙ্গে কথাবার্তা বলেছেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেছেন, কেরলের মুখ্যমন্ত্রী শ্রী পিনারাই বিজয়নের সঙ্গে কথা বলে ঐ রাজ্যের বিভিন্ন অংশের বন্যা পরিস্থিতি নিয়ে আলাপ-আলোচনা করেছেন তিনি। বন্যা প্রভাবিত সকলকে প্রয়োজনীয় সহায়তা প্রদানের আশ্বাসও প্রধানমন্ত্রী দিয়েছেন। তিনি আরও বলেছেন, এই প্রাকৃতিক বিপর্যয়ের মোকাবিলা করতে কেরলের মানুষের সঙ্গে কাঁধে কাঁধ মিলিয়ে কাজ করবেন।
কোলইন্ডিয়া লিমিটেড-এরলোকসানে চলা সহযোগী সংস্থাগুলিতে
২০০৭-এরবেতন সংশোধন কার্যকর হবে : কেন্দ্রীয়মন্ত্রিসভায় বিষয়টি অনুমোদিত

কোলইন্ডিয়া লিমিটেড(সি.আই.এল.)-এরলোকসানে চলা সহায়ক সংস্থাগুলিরকর্মীদের ২০০৭-এরবেতন সংশোধনের বিষয়টিকে নিয়মিতকরে তোলার লক্ষ্যে সচিবদেরনিয়ে গঠিত কমিটির সুপারিশগুলিমেনে নিয়েছে কেন্দ্রীয়মন্ত্রিসভা।প্রধানমন্ত্রীশ্রী নরেন্দ্র মোদীর নেতৃত্বেঅনুষ্ঠিত কেন্দ্রীয় মন্ত্রিসভারবৈঠকে আজ এই অনুমোদন দেওয়াহয়। বেতন সংশোধন কার্যকর হবেপয়লা জানুয়ারি, ২০০৭থেকে। এক বিশেষ সুযোগ হিসেবেএবারের মতো এই বিষয়টিতে অনুমোদনদেওয়া হয়। ভবিষ্যতে কেন্দ্রীয়সরকারের নিয়ন্ত্রণাধীন অন্যকোনও লোকসানে চলা সংস্থারক্ষেত্রে একটি নজির হিসেবেএটিকে তুলে ধরা যাবে না। কোলইন্ডিয়া লিমিটেড ও তার সহযোগীসংস্থাগুলির প্রশাসনিককর্তাব্যক্তি এবং সুপারভাইজারদের কাজকর্ম খতিয়েদেখে সেই অনুযায়ী বেতন স্থিরকরার একটি প্রস্তাবও আজমন্ত্রিসভার বৈঠকে অনুমোদিতহয়। এই ব্যবস্থায় বিভিন্নসহযোগী সংস্থায় কর্মরতদেরবেতন ও সুযোগ-সুবিধারক্ষেত্রে একদিকে যেমন সমতাবজায় থাকবে, অন্যদিকেতেমনই সংশ্লিষ্ট কর্মীদেরকাজকর্মের নীতিগত মানও অনেকউন্নত হবে। উল্লেখ্য, কোলইন্ডিয়া লিমিটেডের জন্ম ১৯৭৫সালের সেপ্টেম্বর মাসে। সূচনায়৫টি সহযোগী সংস্থা নিয়ে কোলইন্ডিয়া গঠন করে কেন্দ্রীয়সরকার। বর্তমানে কোল ইন্ডিয়ারসহযোগী সংস্থার সংখ্যা আট।সংশ্লিষ্ট কর্মীদের নিয়োগ, বদলিএবং প্রশাসনিক অন্যান্যকাজকর্ম নিয়ন্ত্রিত হয় কোলইন্ডিয়া থেকেই।
দেশে চিকিৎসা সংক্রান্ত সরঞ্জাম নির্মাণে উৎসাহ  প্রকল্পে কেন্দ্রীয় মন্ত্রীসভার অনুমোদন

প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রীসভার আজকের বৈঠকে দেশে চিকিৎসা সামগ্রী উৎপাদন সংক্রান্ত দুটি প্রকল্পর অনুমোদন দেওয়া হয়েছে। ১। চারশো কোটি টাকা ব্যয়ে চারটি চিকিৎসা সংক্রান্ত সরঞ্জাম পার্কের সাধারণ পরিকাঠামো গড়ে তোলার জন্য আর্থিক ব্যবস্থাপনা সংক্রান্ত প্রকল্প ২। দেশে অভ্যন্তরীণ ক্ষেত্রে ৩,৪২০কোটি টাকা মূল্যের চিকিৎসা সংক্রান্ত সরঞ্জাম উৎপাদনে উৎসাহ ভিত্তিক প্রকল্প। ২০২০-২১ থেকে ২০২৪-২৫ – এই ৫ বছরের মধ্যে এই প্রকল্পটি বাস্তবায়িত হবে। চিকিৎসা সংক্রান্ত সরঞ্জামের ক্ষেত্রে ২০১৮-১৯ অর্থবর্ষে ৫০,০২৬ কোটি টাকার বাজার ছিল। ২০২১-২২ অর্থবর্ষে যা বৃদ্ধি পেয়ে হবে ৮৬,৮৪০ কোটি টাকা। দেশের ৮৫% এই ধরণের সরঞ্জাম বিদেশ থেকে আমদানী করতে হয়। যথাযথ পরিকাঠামোর অভাবে দেশে চাহিদা থাকা সত্ত্বেও এতদিন এই সরঞ্জামগুলি দেশে খুব কমই তৈরি হত। তাই এই ক্ষেত্রে উৎসাহ দেবার জন্য উৎপাদনভিত্তিক এই উদ্যোগ। বিনিয়োগকে আকৃষ্ট করতে এই প্রকল্পে ২০১৯-২০ অর্থ বর্ষকে ভিত্তি বর্ষ ধরে বিক্রি বৃদ্ধি হলে পাঁচ শতাংশ হারে উৎসাহ ব্যঞ্জক প্রকল্পে ছাড় দেওয়া হবে । এর ফলে ক্যানসারের চিকিৎসায় রেডিওথেরাপি সহ নানা সরঞ্জাম, নিউক্লিয়ার ইমেজিং ডিভাইস, হৃদরোগ চিকিৎসায় ব্যবহৃত নানা সামগ্রী দেশে তৈরিতে ২৫ থেকে ৩০ টি সংস্থাকে সাহায্য করা হবে। দেশে চিকিৎসা সরঞ্জাম সামগ্রী নির্মাণের পার্কগুলির মাধ্যমে এইসব পণ্য উৎপাদনে ব্যয় কমবে। এই প্রকল্পে আগামী পাঁচ বছরে৬৮,৪৩৭কোটি টাকা বেশি চিকিৎসার সরঞ্জাম তৈরি হবে। এর ফলে ৩৩,৭৫০ অতিরিক্ত কর্মসংস্থান তৈরি হবে এবং বিদেশ থেকে আমদানীর উপর নির্ভরতা কমবে। /
আগামীকাল বারাণসীতে শুরু হচ্ছে পঞ্চদশ প্রবাসী ভারতীয় দিবস সম্মেলন

বারাণসীতে আগামীকাল পঞ্চদশ প্রবাসী ভারতীয় দিবস সম্মেলন শুরু হচ্ছে। সম্মেলনের উদ্বোধন করবেন প্রধানমন্ত্রী শ্রী নরেন্দ্র মোদী। বারাণসীতে এই প্রথম তিন দিনের প্রবাসী ভারতীয় দিবস সম্মেলন বারাণসীতে হচ্ছে। ২১ থেকে ২৩ জানুয়ারি বারাণসীতে পর্যন্ত এই সম্মেলন দেখার জন্য থিম হ’ল ‘নতুন ভারত গঠনে প্রবাসী ভারতীয়দের ভূমিকা’। এই সম্মেলনের পরপরই কুম্ভমেলা। অংশগ্রহণকারীরা আগামী ২৪ জানুয়ারি প্রয়াগরাজ সফর করবেন। পরদিন, অর্থাৎ ২৫ জানুয়ারি তাঁরা দিল্লি যাবেন এবং ২৬ জানুয়ারি তাঁরা সেখানে প্রজাতন্ত্র দিবসের অনুষ্ঠান প্রত্যক্ষ করবেন। প্রসঙ্গত, মরিশাসের প্রধানমন্ত্রী শ্রী প্রবীন্দ জগন্নাথ এই সম্মেলনের প্রধান অতিথি হিসাবে উপস্থিত থাকবেন। নরওয়ের আইনসভার সদস্য হিমাংশু গুলাটি হচ্ছেন বিশেষ অতিথি। নিউজিল্যান্ডের আইনসভার সদস্য শ্রী কানওয়ালজিৎ সিং-ও সম্মানীয় অতিথি হিসাবে পঞ্চদশ প্রবাসী ভারতীয় দিবস সম্মেলনে উপস্থিত থাকবেন। এই সম্মেলনে বিভিন্ন অনুষ্ঠানগুলির মধ্যে রয়েছে – ক) ২১ জানুয়ারি, ২০১৯ – যুবপ্রবাসী ভারতীয় দিবস উদযাপন। নতুন ভারত গঠনে প্রবাসী যুবক-যুবতীদের সুযোগ করে দেওয়ার প্রচেষ্টা চালানো হবে এই মঞ্চে। খ) ২২ জানুয়ারি, ২০১৯ – মরিশাসের প্রধানমন্ত্রী শ্রী প্রবীন্দ জগন্নাথের উপস্থিতিতে প্রধানমন্ত্রী শ্রী নরেন্দ্র মোদী প্রবাসী ভারতীয় দিবস সম্মেলনের শুভ সূচনা করবেন। গ) ২৩ জানুয়ারি, ২০১৯ – সমাপ্তি অধিবেশন এবং রাষ্ট্রপতির প্রবাসী ভারতীয় সম্মান পুরস্কার প্রদান। উল্লেখ্য, প্রবাসী ভারতীয় দিবস উদযাপনের সিদ্ধান্ত নিয়েছিলেন ভারতের প্রাক্তন প্রধানমন্ত্রী শ্রী অটল বিহারী বাজপেয়ী। প্রথম প্রবাসী ভারতীয় দিবস, ২০০৩ – এর ৯ জানুয়ারি নতুন দিল্লিতে উদযাপন করা হয়। ১৯১৫ সালে মহাত্মা গান্ধী দক্ষিণ আফ্রিকা থেকে ভারতে প্রত্যাবর্তন করেন এই দিনেই। ঐ দিনটিকে স্মরণে রেখেই প্রথম প্রবাসী ভারতীয় দিবস ৯ জানুয়ারি উদযাপন করা হয়। বর্তমানে প্রত্যেক দু’বছর অন্তর প্রবাসী ভারতীয় দিবসের আয়োজন করা হয়ে থাকে। এটি এমনই একটি অনুষ্ঠান, যেখানে উপস্থিত থেকে প্রবাসী ভারতীয়রা মূল ভূখন্ডে বসবাসকারী ভারতীয়দের সঙ্গে মিলিত হতে পারেন। এই সম্মেলনে নির্বাচিত প্রবাসী ভারতীয়দের ভারতে এবং প্রবাসে গুরুত্বপূর্ণ অবদানের জন্য প্রবাসী ভারতীয় সম্মান প্রদান করা হয়। চতুর্দশ প্রবাসী ভারতীয় দিবস সম্মেলনটি ২০১৭-র ৭ থেকে ৯ই জানুয়ারি অনুষ্ঠিত হয় বেঙ্গালুরু-তে। প্রধানমন্ত্রী শ্রী নরেন্দ্র মোদী এই সম্মেলনের উদ্বোধন করেন। ঐ সম্মেলনে প্রধানমন্ত্রী শ্রী নরেন্দ্র মোদী বলেন, প্রবাসে বসবাসকারী ভারতীয়রা ভারতীয় সংস্কৃতির ধারক-বাহক এবং তাঁদের অবদানের জন্য তাঁরা যথেষ্ট সমাদৃত। …
শ্রী গুরুনানক দেবজির ৫৫০তম জন্মবার্ষিকী উদযাপনের প্রস্তাবে কেন্দ্রীয় মন্ত্রিসভার অনুমোদন

নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের (২২শে নভেম্বর) বৈঠকে আগামী বছর শ্রী গুরুনানক দেবজির ৫৫০তম জন্মবার্ষিকী উদযাপনের প্রস্তাবটি অনুমোদিত হয়েছে। বিভিন্ন রাজ্য সরকার এবং বিদেশে ভারতীয় মিশনগুলির সঙ্গে দেশে এবং বিদেশে যথাযোগ্য মর্যাদায় গুরুনানক দেবজির জন্মবার্ষিকী উদযাপনের সিদ্ধান্ত নেওয়া হয়েছে। গুরুনানক দেবজি ভালোবাসা, করুণা, শান্তি, সমতা তথা সৌভ্রাতৃত্বের যে শিক্ষার কথা বলেছিলেন, তার মূল্য চিরন্তন। কার্তারপুর সাহিব করিডরের উন্নয়ন: এছাড়াও কেন্দ্রীয় মন্ত্রিসভার বৈঠকে কার্তারপুর সাহিব করিডরের উন্নয়নের বিষয়টিও অনুমোদিত হয়েছে। এই সিদ্ধান্তের ফলে গুরুদাসপুর জেলার দেরাবাবা নানক থেকে আন্তর্জাতিক সীমান্ত পর্যন্ত কার্তারপুর করিডর নির্মাণ ও তার উন্নয়ন করা হবে। সুলতানপুর লোধি শহরের উন্নয়ন: ঐতিহাসিক শহর সুলতানপুর লোধির উন্নয়নের বিষয়টিও কেন্দ্রীয় মন্ত্রিসভা অনুমোদন করেছে। উল্লেখ করা যেতে পারে, প্রাচীন এই শহরটির সঙ্গে শ্রী গুরুনানক দেবজির জীবনের বিভিন্ন দিক জড়িয়ে রয়েছে। শহরটির মানোন্নয়ন করে একে স্মার্ট সিটির রূপ দেওয়া হবে। সেইসঙ্গে, সুলতানপুর লোধি রেল স্টেশনের মানোন্নয়ন করে যাবতীয় আধুনিক সুযোগ-সুবিধা গড়ে তোলা হবে। বিদেশি বিশ্ববিদ্যালয়গুলিতে গুরুনানক দেবজি নামাঙ্কিত বিশেষ পদ তৈরি: বিদেশি বিশ্ববিদ্যালয়গুলিতে গুরুনানক দেবজি নামাঙ্কিত বিশেষ পদ তৈরির সিদ্ধান্তও মন্ত্রিসভার বৈঠকে অনুমোদিত হয়েছে। এর ফলে, অমৃতসরের গুরুনানক দেব বিশ্ববিদ্যালয়ে ইন্টারফেইথ স্টাডি সেন্টার গড়ে তোলা হবে। এছাড়াও, গ্রেট ব্রিটেন ও কানাডার একটি করে বিশ্ববিদ্যালয়ে গুরুনানক দেবজি নামাঙ্কিত বিশেষ পদ তৈরি করা হবে। নতুন দিল্লীতে গুরুনানক দেবজির জীবন ও শিক্ষা নিয়ে আন্তর্জাতিক স্তরের এক সেমিনারেরও আয়োজন করা হবে। দেশে এবং বিদেশে গুরুনানক দেবজির জন্মবার্ষিকী উদযাপন: গুরুনানক দেবজির ৫৫০তম জন্মবার্ষিকী যথাযথভাবে উদযাপনের জন্য রাজ্য এবং কেন্দ্রশাসিত অঞ্চলগুলিকে অনুরোধ করা হবে। বিদেশে ভারতীয় দূতাবাসগুলি বিশেষ অনুষ্ঠান ও কর্মসূচির আয়োজন করবে। স্মারক মুদ্রা ও ডাকটিকিট প্রকাশ: গুরুনানকের জন্মবার্ষিকী উদযাপন অনুষ্ঠানকে স্মরণীয় করে রাখতে ভারত সরকার স্মারক মুদ্রা ও ডাকটিকিট প্রকাশ করবে। ধার্মিক অনুষ্ঠান ও প্রকাশনা: সারা দেশ জুড়ে ধার্মিক কর্মসূচি ও অনুষ্ঠান আয়োজন করা হবে। দূরদর্শন গুরুনানক দেবজির অনুষ্ঠান সম্প্রচার করবে। ন্যাশনাল বুক ট্রাস্ট বিভিন্ন ভারতীয় ভাষায় রচিত গুরবাণী প্রকাশ করবে। বিশ্বের বিভিন্ন ভাষায় গুরুনানক দেবজির লেখা প্রকাশের জন্য ইউনেস্কোকে অনুরোধ করা হবে। তীর্থযাত্রীদের জন্য বিশেষ ট্রেন: ভারতীয় রেল একটি বিশেষ ট্রেন চালাবে, যেটি তীর্থযাত্রী ও পর্যটকদের গুরুনানক দেবজির সঙ্গে জড়িত পবিত্র জায়গাগুলিতে পরিষেবা দেবে। /…
‘মেক ইন ইন্ডিয়া’কর্মসূচির সফল রূপায়ণে মূলধনী পণ্য ক্ষেত্রে ভারত-জার্মানি সহযোগিতা

মূলধনী পণ্যক্ষেত্রে ভারত ও জার্মানির মধ্যে স্বাক্ষরিত চুক্তিটি অনুমোদন লাভ করল কেন্দ্রীয় মন্ত্রিসভার।প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার এক বৈঠকে বিষয়টিতে সম্মতি দেওয়া হয়। দু’দেশের মধ্যে এই চুক্তি স্বাক্ষরের উদ্দেশ্য হল –মূলধনী পণ্যক্ষেত্রে ‘মেক ইন ইন্ডিয়া’কর্মসূচির সফল রূপায়ণ।জার্মানির একটি অগ্রণী সংস্থার সঙ্গে ভারতের মূলধনী পণ্যের বিষয়টির সমন্বয়সাধনের লক্ষ্যে কেন্দ্রীয় মন্ত্রিসভা এই চুক্তিটিতে ইতিবাচক সায় দিয়েছে।তা ছাড়া, বিভিন্ন রাষ্ট্রায়ত্ত সংস্থা এবং মূলধনী পণ্য ইউনিটগুলি এর ফলে জার্মানির ঐ বিশেষ সংস্থাটির কাছ থেকে প্রয়োজনীয় পরামর্শ লাভেরও সুযোগ পাবে। কারণ, ভারতীয় মূলধনী পণ্য ক্ষেত্রের চাহিদা অনুযায়ী উন্নতমানের শিল্প প্রযুক্তির সুযোগ ও সম্ভাবনা সম্পর্কে বিশেষজ্ঞের জ্ঞান ও পরামর্শদানের ক্ষমতা রয়েছে জার্মান প্রতিষ্ঠানটির।
২০১৪ সালের ন্যাশনাল ইনস্টিটিউট অফ ডিজাইন আইনে সংশোধন আনার প্রস্তাব মঞ্জুর কেন্দ্রীয় মন্ত্রিসভার

ন্যাশনাল ইনস্টিটিউট অফ ডিজাইনের আরও চারটি নতুন শাখা অমরাবতী, ভোপাল, জোরহাট ও কুরুক্ষেত্রতে খুলতে ২০১৪ সালের ন্যাশনাল ইনস্টিটিউট অফ ডিজাইন আইনে সংশোধনী আনার বিষয়ে কেন্দ্রীয় মন্ত্রিসভা সম্মতি জানিয়েছে। প্রধানমন্ত্রী শ্রী নরেন্দ্র মোদীর পৌরোহিত্যে আজ (১২ সেপ্টেম্বর) মন্ত্রিসভার বৈঠকে স্থির হয়েছে চারটি নতুন ডিজাইন প্রতিষ্ঠানকে আমেদাবাদের ন্যাশনাল ইনস্টিটিউট অফ ডিজাইনের মতো জাতীয় পর্যায়ের গুরুত্বপূর্ণ প্রতিষ্ঠানের স্বীকৃতি দেওয়া হবে। আইনে স্বল্প সংশোধনের মাধ্যমে এনআইডি বিজয়ওয়াড়ার নাম পরিবর্তন করে এনআইডি অমরাবতী রাখা ও প্রধান ডিজাইনার পদটিকে অধ্যাপক হিসেবে নামাঙ্কিত করার প্রস্তাবও রাখা হয়েছে। দেশের বিভিন্ন ভৌগোলিক অঞ্চলে নতুন ডিজাইন প্রতিষ্ঠান প্রতিষ্ঠার ফলে ডিজাইন ক্ষেত্রে দক্ষ মানবসম্পদ গড়ে উঠবে, যা প্রত্যক্ষ ও অপ্রত্যক্ষভাবে কর্মসংস্থান সৃষ্টি করবে। এর ফলে, হস্তশিল্প গ্রামীণ প্রযুক্তি, ক্ষুদ্র, মাঝারি ও বৃহৎ উদ্যোগের ক্ষেত্রগুলিতে স্থায়ী ডিজাইন সৃষ্টি করা ও ক্ষমতা প্রসার সম্ভাবনা বৃদ্ধি ও এই ক্ষেত্রের প্রাতিষ্ঠানিক বিকাশ সম্ভব হবে। /
প্রধানমন্ত্রী আগামীকাল (২৫ সেপ্টেম্বর) ‘গ্লোবাল সিটিজেন লাইভ’-তে ভিডিও বার্তা দেবেন

নয়াদিল্লী, ২৪ সেপ্টেম্বর, ২০২১ প্রধানমন্ত্রী শ্রী নরেন্দ্র মোদী আগামীকাল (২৫ সেপ্টেম্বর) সন্ধ্যায় ‘গ্লোবাল সিটিজেন লাইভ’-এর এক অনুষ্ঠানে ভিডিও বার্তা দেবেন। ‘গ্লোবাল সিটিজেন’ হল একটি বিশ্বমানের জনস্বার্থমূলক কর্মকান্ডের সঙ্গে যুক্ত সংস্থা, যারা চরম দারিদ্র দূরীকরণে কাজ করে চলেছে। ‘গ্লোবাল সিটিজেন লাইভ’ হল একটি ২৪ ঘণ্টার অনুষ্ঠান,যা ২৫ এবং ২৬ তারিখ অনুষ্ঠিত হবে। মুম্বাই, নিউ ইয়র্ক, প্যারিস, রিও ডি জেনেরিও, সিডনি, লস অ্যাঞ্জেলেস, লাগোস এবং সিওল সহ প্রধান শহরগুলিকে যুক্ত করে এই লাইভ অনুষ্ঠান হবে। অনুষ্ঠানটি ১২০টি দেশে এবং একাধিক সোস্যাল মিডিয়া চ্যানেলে সম্প্রচারিত হবে।
গুরু রবিদাস জয়ন্তী উপলক্ষে শ্রদ্ধা নিবেদনপ্রধানমন্ত্রীর

গুরু রবিদাস জয়ন্তী উপলক্ষে গুরু রবিদাসের উদ্দেশে গভীর শ্রদ্ধা নিবেদনকরেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “গুরু রবিদাসের জন্ম জয়ন্তীতে আমি তাঁকে প্রণাম জানাই। যে মহান সন্তপুরুষরাআমাদের দেশে জন্মগ্রহণ করেছিলেন, তাঁদের মধ্যে অন্যতম ছিলেন গুরু রবিদাসজি। সাম্য,ন্যায়বিচার এবং সহমর্মিতার ভিত্তিতে এক সমাজ গঠনের তিনি ছিলেন প্রবক্তা। তাঁরশিক্ষাদর্শ শুধুমাত্র শাশ্বতই নয়, সমাজের সকল স্তরের সাধারণ মানুষের ক্ষেত্রে তা প্রাসঙ্গিকওবটে। আমাদের সমাজ ব্যবস্থায় ইতিবাচক কিছু পরিবর্তনের দিশারী ছিলেন গুরুরবিদাসজি। মান্ধাতা আমলের পীড়াদায়ক আচার ও রীতিনীতির যৌক্তিকতাকে তিনি প্রশ্নেরমুখে দাঁড় করাতেন। কাল ও সময়ের সঙ্গে সঙ্গতি রেখে মানুষকে পরিবর্তনের কাজে উৎসাহযোগাতেন তিনি। সময়ের সাথে এইভাবে এগিয়ে চলার যে আকাঙ্খা ও আগ্রহ তা নিঃসন্দেহে একটিবড় গুণ। সম্প্রীতি এবং সৌভ্রাতৃত্বের মূল্যবোধে অবিচল আস্থা ছিল গুরু রবিদাসের।কোনও রকম বৈষম্যমূলক আচার-আচরণে তাঁর বিন্দুমাত্র আস্থা ছিল না। আমরা যখন ‘সবকাসাথ, সবকা বিকাশ’ – এই আদর্শকে সামনে রেখে কাজ করে যাই, তখন প্রত্যেক মানুষবিশেষত, দরিদ্র মানুষের সেবার ওপর গুরু রবিদাসজির বিশেষ গুরুত্বদান আমাদেরঅনুপ্রাণিত করে। গুরু রবিদাসজির একটি উদ্ধৃতি আমি এখানে স্মরণ করছি – আমি এমন এক শাসন ব্যবস্থায় আগ্রহী, যেখানে সকলেরই খাদ্যের সংস্থান থাকবে। উচ্চ-নীচকোনও ভেদাভেদ সেখানে থাকবে না এবং দরিদ্রতম মানুষটিও প্রসন্নতা লাভ করবে”।
প্রধানমন্ত্রী নরেন্দ্র মোদী আজ ক্রীড়াবিদদের সঙ্গে কথা বলেছেন।

প্রধানমন্ত্রী নরেন্দ্র মোদী আজ ভিডিও কনফারেন্সের মাধ্যমে,দেশের বিশিষ্ট ক্রীড়াবিদদের সঙ্গে মত বিনিময় করেন। প্রধানমন্ত্রী বলেন কোভিড-19 অতিমারী গোটা মানবজাতির ওপর বিরূপ প্রভাব বিস্তার করেছে। দ্বিতীয় বিশ্ব যুদ্ধের পর গোটা বিশ্ব যে ভয়ংকর পরিস্থিতির মুখোমুখি হয়েছিল বর্তমান পরিস্থিতিকে তার সঙ্গে তুলনা করা যায় বলে তিনি মন্তব্য করেন । এর জেরে অলিম্পিক গেমসও স্থগিত করা হয়েছে । এই অতিমারীর প্রেক্ষিতে বেশ কয়েকটি উল্লেখযোগ্য আন্তর্জাতিক ক্রীড়া প্রতিযোগিতা বাতিল বা স্থগিত করা হয়েছে ।যার মধ্যে রয়েছে উইম্বলডন ,পাশাপাশি ঘরোয়া ইন্ডিয়ান প্রিমিয়র লীগ ক্রিকেট ও স্থগিত রাখা হয়েছে । প্রধানমন্ত্রী দেশের ক্রীড়াবিদদের,খেলার মাঠে তাঁদের উল্লেখযোগ্য ভূমিকা পালনের ভূয়সী প্রশংসা করেন ।তিনি বলেন তাঁদের খেলা বহু ক্ষেত্রে দেশকে মহিমান্বিত করেছে । বর্তমান পরিস্থিতিতে তাঁদের আরও উল্লেখযোগ্য ভূমিকা পালন করতে হবে। দেশ জুড়ে যে লকডাউন বিধিনিষেধ চলছে তা মেনে চলার বার্তা ক্রীড়াবিদদের দিতে হবে,পাশাপাশি জাতির মনোবল বৃদ্ধিতে এবং সামাজিক দূরত্ব বজায় রাখার বার্তা প্রচারে সক্রিয় ভূমিকা পালন করতে হবে । তিনি বিশেষ ভাবে উল্লেখ করেন যে, ক্রীড়া অনুশীলনে খেলোয়াড়দের যে প্রতিকূলতার মুখোমুখি হতে হয়,নিয়ম মেনে চলতে হয় ,ইতিবাচক মনোভাব রাখতে হয় এবং আত্মবিশ্বাসী হতে হয় , সেই ধরনের মনোভাবই সংক্রমণ মোকাবিলার অন্যতম হাতিয়ার । প্রধানমন্ত্রী,ক্রীড়াবিদদের কাছে আবেদন জানান যে,তাঁরা যে বার্তা দেশবাসীর কাছে তুলে ধরবেন,তাতে যেন পাঁচটি বিষয়ের উল্লেখ থাকে: অতিমারীর বিরূদ্ধে লড়াইয়ের ‘সঙ্কল্প’,সামাজিক দূরত্ব বজায় রাখতে ‘সংযম’,ইতিবাচক মনোভাবের জন্য ‘সকারাত্মকতা’ ,এই অতিমারী প্রতিরোধে যাঁরা সামনে থেকে লড়াই চালাচ্ছেন;যেমন চিকিৎসক সহ চিকিৎসা কর্মী এবং পুলিশ প্রশাসনের প্রতি ‘সম্মান’, এবং’ সহযোগ’ যা ব্যক্তিগত স্তরে হতে পারে বা জাতীয় স্তরে ‘পি এম কেয়ার’ এ দানের মাধ্যমেও করা যেতে পারে। শারীরিক ও মানসিক সুস্থতা বজায় রাখতে আয়ুশ মন্ত্রক যে নির্দেশিকা জারি করেছে তার গুরুত্ব তুলে ধরার আবেদন জানান প্রধানমন্ত্রী । বিশিষ্ট ক্রীড়াবিদরা প্রধানমন্ত্রীর এই উদ্যোগ কে স্বাগত জানিয়েছেন এবং প্রশংসা করেছেন। এই প্রতিকূল পরিস্থিতিতে স্বাস্থ্য ও পুলিশ কর্মীরা যে ভাবে সামনে থেকে লড়াই চালাচ্ছেন বলে প্রধানমন্ত্রী উল্লেখ করেছেন তাকে স্বাগত জানিয়ে তাঁরা বলেন,সমাজের এই সব মানুষদের সত্যিই সম্মান প্রাপ্য। ক্রীড়াবিদরা, নিয়মানুবর্তিতা,মানসিক শক্তি এবং সক্রিয়তা, প্রতিরোধ ক্ষমতা বৃদ্ধিতে সহায়ক বলে মন্তব্য করেন । প্রধানমন্ত্রী এই অতিমারীর বিরুদ্ধে যুদ্ধে জয় পেতে ক্রীড়াবিদদের সক্রিয় ভূমিকা পালন করতে আহ্বান জানান । ভারত রত্ন শ্রী শচিন তেন্ডুলকর,বি সি সি আই সভাপতি শ্রী সৌরভ গাঙ্গুলি, মহিলা হকি দলের অধিনায়ক কুমারী রানী রামপাল , সেরা ব্যাডমিন্টন খেলোয়াড় পি ভি সিন্ধু,কবাডি খেলোয়াড় হিমাচল প্রদেশের পুলিশের ডি এস পি শ্রী অজয় ঠাকুর,দৌড়বিদ হিমা দাস , প্যারা ক্রীড়াবিদ হাই জাম্পার শ্রী শারদ কুমার,টেনিস খেলোয়াড় কুমারী অঙ্কিতা রায়না,ক্রিকেটার শ্রী যুবরাজ সিং,পুরুষ ক্রিকেট দলের অধিনায়ক শ্রী বিরাট কোহলি সহ চল্লিশ জন বিশিষ্ট ক্রীড়াবিদ আজকের এই মত বিনিময় অনুষ্ঠানে অংশ নেন। কেন্দ্রীয় যুব কল্যান ও ক্রীড়া মন্ত্রী এবং মন্ত্রকের পদস্থ আধিকারিকরা এই অনুষ্ঠানে যোগ দেন ।